Съобщение за инвестиционно предложение за „ Монтиране на ново оборудване за проиводство на епоксидни покрития, полиуретанови, нитроцелулозни, авто бои, разредители и системи в съществуваща производствена сграда на територията на производствената площадка на „Оргахим“ АД, с местоположение: ПИ 63427.3.735 по КК и КР на град Русе
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Оргахим“ АД инвестиционно предложение за за „ Монтиране на ново оборудване за проиводство на епоксидни покрития, полиуретанови, нитроцелулозни, авто бои, разредители и системи в съществуваща производствена сграда на територията на производствената площадка на „Оргахим“ АД, с местоположение ПИ с идентификатор 63427.3.735 по КК и КР на град Русе,  попада в обхвата на т. 6 „Инсталации в химическата промишленост (невключени в Приложение №1)”, буква „б” – „инсталации за производство на пестициди и фармацефтични продукти, бои и лакове, еластомери и пероксиди” от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.2 от Закона подлежи на преценяване необходимостта от извършване на ОВОС. 
Във връзка с представено уведомление за класификация по реда на чл.103, ал.5 от ЗООС, със становище на МОСВ с изх. № УК-41/04.01.2019г. на основание чл.103, ал.7 от ЗООС, МОСВ потвърждава извършената актуализирана класификация от оператора «Оргахим» АД като «предприятие с нисък рисков потенциал».
Инвестиционното предложение попада в обхвата на чл.99б ЗООС.
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО4549-14/17.01.2019 г. 
Копие на писмото е изпратено в Община Русе и МОСВ.
